CELEX: 62006TA0268
Language: lt
Date: 2008-06-25 00:00:00
Title: Byla T-268/06 2008 m. birželio 25 d. Pirmosios instancijos teismo sprendimas byloje Olympiaki Aeroporia Ypiresies prieš Komisiją (Valstybės pagalba — Pagalba aviakompanijoms, patyrusioms žalos dėl 2001 m. rugsėjo 11 d. pasikėsinimų — Sprendimas, kuriuo dalis pagalbos schemos pripažįstama nesuderinama su bendrąja rinka ir nurodoma susigrąžinti išmokėtą pagalbą — EB 87 straipsnio 2 dalies b punktas — 2001 m. spalio 10 d. Komisijos komunikatas dėl rugsėjo 11 d. išpuolių pasekmių — Priežastinis ryšys tarp ypatingo įvykio ir žalos — Pareiga motyvuoti)

2.8.2008   
            
            
               LT
            
            
               Europos Sąjungos oficialusis leidinys
            
            
               C 197/22
            
         2008 m. birželio 25 d. Pirmosios instancijos teismo sprendimas byloje Olympiaki Aeroporia Ypiresies prieš Komisiją
   
   (Byla T-268/06) (1)
   
   (Valstybės pagalba - Pagalba aviakompanijoms, patyrusioms žalos dėl 2001 m. rugsėjo 11 d. pasikėsinimų - Sprendimas, kuriuo dalis pagalbos schemos pripažįstama nesuderinama su bendrąja rinka ir nurodoma susigrąžinti išmokėtą pagalbą - EB 87 straipsnio 2 dalies b punktas - 2001 m. spalio 10 d. Komisijos komunikatas dėl rugsėjo 11 d. išpuolių pasekmių - Priežastinis ryšys tarp ypatingo įvykio ir žalos - Pareiga motyvuoti)
   (2008/C 197/37)
   Proceso kalba: graikų
   Šalys
   
      Ieškovė: Olympiaki Aeroporia Ypiresies AE (Atėnai, Graikija), atstovaujama advokato P. Anestis, solisitorių T. Soames bei G. Goeteyn ir advokatų S. Mavrogenis bei M. Pinto de Lemos Fermiano Rato
   
      Atsakovė: Europos Bendrijų Komisija, atstovaujama E. Righini ir I. Chatzigiannis
   Bylos dalykas
   2006 m. balandžio 26 d. Komisijos sprendimo C(2006) 1580 galutinis dėl valstybės pagalbos schemos C 39/2003 (buv. NN 119/2002), kurią Graikijos Respublika pritaikė oro transporto bendrovėms, 2001 m. rugsėjo 11–14 d. patyrusioms nuostolių.
   Sprendimo rezoliucinė dalis
   
               1.
            
            
               Panaikinti 2006 m. balandžio 26 d. Komisijos sprendimo C(2006) 1580 galutinis dėl valstybės pagalbos schemos C 39/2003 (buv. NN 119/2002), kurią Graikijos Respublika pritaikė oro transporto bendrovėms, 2001 m. rugsėjo 11–14 d. patyrusioms nuostolių, 1 ir 2 straipsnius tiek, kiek jais su bendrąja rinka nesuderinama pripažįstama pagalba, suteikta bendrovei Olympiaki Aeroporia Ypiresies AE, kompensuojant, pirma, žalą, patirtą dėl 2001 m. rugsėjo 15 d. skrydžio į Kanadą atšaukimo, antra, žalą, patirtą jos tinklo Šiaurės Atlanto ir Izraelio dalyse, ir, trečia, iš prekių gabenimo negautas pajamas, problemiškų prekių sunaikinimo išlaidas, prekių saugumo papildomo tikrinimo išlaidas, su papildomomis personalo darbo valandomis bei skubiomis papildomomis saugumo priemonėmis susijusias išlaidas.
            
         
               2.
            
            
               Panaikinti Sprendimo C (2006) 1580 galutinis 4 straipsnį tiek, kiek juo nurodoma susigrąžinti pirmesniame punkte minėtą pagalbą.
            
         
               3.
            
            
               Atmesti likusią ieškinio dalį.
            
         
               4.
            
            
               Kiekviena šalis padengia savo patirtas bylinėjimosi išlaidas.
            
         
      (1)  OL C 294, 2006 12 2.